Seán Ó Riain - Vicipéid

# Seán Ó Riain

### Ón Vicipéid, an chiclipéid shaor.

Is iar-mheánmhúinteoir é Seán Ó Riain a bhfuil mórán alt scríofa aige i nGaeilge is i mBéarla. Tá trí leabhar scríofa aige: Roman Life and Literature (School and College Services, 1970), Seal le Síomón (An Clóchomhar, 1984), Solidarity with Travellers (Roadside Books, 2000).

Bhí Seán Ó Riain ina eagarthóir ar fhoilseacháin an ASTI, The Secondary Teacher agus ASTIR, 1969-78. Bhuaigh sé dhá dhuais Oireachtais don iriseoireacht. Bhíodh alt rialta aige sa cholún "Beocheist" san Irish Times, 1997-2005. Le cúpla bliain anuas is colúnaí é le Comhar.

Na sleachta sa leabhar seo is leagan scríofa iad de chainteanna a thug an t-údar ar na cláracha Siosmaid agus Peann agus Pár ar Raidió na Gaeltachta. Tá súil ag an údar go mbeidh na sleachta seo oiriúnach dóibh siúd atá ag lorg ábhar léitheoireachta atá suimiúil, simplí (go leor!) agus nua-aimseartha.

Is taidhleoir Éireannach agus teangeolaí an Dr Seán Ó Riain, a bhfuil 16 bliana caite aige in ambasáidí na hÉireann i Vín, Canberra, Vársá agus Beirlín. Rugadh i dTiobraid Árann é, an 5 Samhain 1955, is tá beirt iníon á dtógáil le Gaeilge aige is ag a bhean Eilvéiseach, Suzanne. Tá sé ag obair anois i mBuanionadaíocht na hÉireann chuig an Aontas Eorpach sa Bhruiséil. Eisean a d'ullmhaigh an leagan Gaeilge de shuíomh gréasáin Ambasáid na hÉireann i mBeirlín, ag www.botschaft-Irland.de

Bhronn Coláiste na Tríonóide céim Ph.D air i ngeall ar a thráchtas "Pleanáil Teanga in Éirinn agus i Québec" sa bhliain 1985. Eisean údar na leabhar "Pleanáil Teanga in Éirinn 1919-1985", a d'fhoilsigh Carbad/Foras na Gaeilge sa bhliain 1994, agus "An Ghaeilge agus an tAontas Eorpach - Féiniúlacht agus Éagsúlacht Teanga", a d'fhoilsigh Clódhanna Tta. sa bhliain 2001 is a sheol an tAire Mary Hanafin. Tá liosta iomlán a chuid leabhar, maille le 47 alt leis i 6 theanga, le léamh ar a shuíomh gréasáin pearsanta, www.seanoriain.eu. Tá an-spéis aige in úsáid ghearr-chúrsaí Esperanto chun múineadh na dteangacha go ginearálta a fheabhsú, go háirithe múineadh na Gaeilge.

Tá sé mar uachtarán ar Eǔropa Esperanto-Unio, Cumann Esperanto an Aontais Eorpaigh, scáth-eagras na gcumann náisiúnta Esperanto i 26 den 27 bhallstát, agus creideann sé go láidir gur féidir le gearrchúrsaí in Esperanto foghlaim na dteangacha go ginearálta a éascú.

Retrieved from "http://ga.wikipedia.org../../../s/e/%C3%A1/Se%C3%A1n_%C3%93_Riain_3a24.html"

##### Views

- Alt
- Plé
- Leagan reatha

##### Cuardaigh

##### I dteangacha eile

- Esperanto